text: Tvær álopsdronur vórðu tileinkisgjørdar nærhendis Kreml, og ongin skaði hendi
text: #000002
text: Russland ákærir nú Ukraina fyri at royna at myrða russiska forsetan, Vladimir Putin.
text: #000003
text: Í nátt vóru álopsdronur sendar móti stjórnarbygningunum í Kreml. Russland ivast ikki í, at talan var um eina ukrainska roynd at gera av við russiska forsetan. Men tað eydnaðist at tileinkisgera dronurnar áðrenn tær gjørdu nakran skaða, upplýsir Kreml, sambært BBC.
text: #000004
text: Talsmaður hanssara, Dmitry Peskov upplýsir fyri russisku RIA-tíðindastovuna, at tað ikki hendi nakað við bygningunum í Kreml.
text: #000006
text: Óváttaðar upptøkur á sosialu miðlunum vístu rók yvir miðbýin í Moskva árla í morgun.
text: #000007
text: Í eini fráboðan úr Kreml varð sagt: “Í gjárkvøldið royndi stjórnin í Kyev at fremja eitt álop á Kreml-bústaðin hjá russiska forsetanum við ómannaðum flogførum”.
text: #000008
text: Lagt varð afturat, at hetta verður mett sum ein tilætla yvirgangsatsókn og morðroynd á russiska forsetan. Og at Russlandið tilskilar sær rætt til at fremja hevndaratsóknir, um tað skuldi verið hildið neyðugt.
text: #000009
text: BBC hevur roynt at fáa eina viðmerking frá ukrainsku forsetaborgini, men haðani er ongin viðmerking.
text: #000010
text: Myndir: Hátíðarhildu 50 ár við Velbastaðvegin
text: #000013